Biblija (Tomislav Dretar)/Meromov boj


Meromov boj 
Jošua

11 1 No, Kad Javin, kralj Hasora, saznade to, on posla glasonoše Jovavu, kralju Madona, kralju Šimrona i kralju Akšafa 
2 kao i kraljevima koji bijahu u planini na sjeveru, u Arabi na jugu Kinarota, u *Niziji i na grebenima Dora na zapadu. 
3 Palestinci bijahu na istoku i na zapadu; *Amoriti, Hititi, Periziti i Jebuziti u Planini, Hiviti ispod Hermona, u zemlji Mispi. 
4 Oni iziđoše dakle, oni i sve njihove postroEjje s njima, narod brojan poput zrna pijeska na obali mora s jednim veoma velikim brojem konja i bojnih kola. 
5 Svi ti kraljevi se sastadoše i dođoše taborovati zajedno k vodama Meroma za zapodjenuti boj  s Izrailom.
6 ALLAH reče Jošui: ”Ne boj ih se, jer sutra, u ovo isto vrijeme, ja ih sve izručujem, ubijene, Izrailu; ti ćeš posjeći pokoljenice njihovim konjima i spaliti njihova bojna kola.“ 
7 Jošua i sva narod na ratnoj nozi nađoše na njih, i oni padoše po njima. 
8 ALLAH ih izruči u ruke Izrailu koji ih potuče i proganjaše sve do Velikog Sidona i sve do Misrefot-Maima i sve do doline Mispe na istoku. On ih potuče tako da ne ostade nikog preživjelog. 
9 Jošua im učini ono što mu bijaše rekao ALLAH: on posiječe pokoljenice njihovim konjima i spali njihova bojna kola.